Nuklearna kriza u Japanu sve dublja
Radijacija u elektrani Fukušima dostigla toliki nivo da su i poslednji tehničari morali da budu privremeno evakuisani
Nacionalna televizija prikazala je snimke helikoptera koji se spremaju da ispuste vodu na oštećeni reaktor 3 nuklearne elektrane Fukušima, u očajničkom pokušaju da snize temperaturu i dpreče da dođe do topljenja nuklearnih gorivnih šipki u njegovom jezgru. U reaktoru Fukušima 4 danas je izbio novi požar, dan pošto je vatra koja je buktela dva sata oslobodila oblak radijacije koji se mogao otkriti čak u Tokiju, 240 kilomeatra južno. Današnji požar utihnuo je posle pola sata, ali su ga ubrzo zamenili oblaci belog dima. ", kazao je Jukio Edano, glavni sekretar japanske vlade. Edano je dodao da su se nivoi radijacije donekle smanjili i da ih zvaničnici prate kako bi utvrdili kada ćre biti sigurno da se radnici vrate u postrojenje. U međuvremenu, desetine hiljada ljudi evakuisane su iz oblasti u prečniku od 20 kilometara oko elektrane. , kazao je jedan od evakuisanih. Vlasti takođe pokušavaju da što brže dopreme lekarsko osoblje i hitne potrepštine hiljadama ljudi koji su ostali bez hrane, vode i skloništa posle zemljotresa i cunamija koji je usledio. Procenjuje se da je posle zemljotresa i cunamija najmanje pola miliona ljudi ostalo bez krova nad glavom. Vlada je potvrdila tri hiljada smrtnih slučajeva, ali se više od deset hiljada osoba vodi kao nestali, i strahuje se da su i oni mrtvi. Vlade stranih država, u međuvremenu, apeluju na svoje državljane da se evakuišu iz Tokija i sa pogođenih područja u Japanu, dok raste neizvesnost u pogledu razvoja nuklearne situacije i sve većih nestašica hrane i goriva. Uz povećanje krize, Australija je savetovala svoje državljane da razmotre odlazak iz Tokija i sa pogođenih područja. Francuska je pozvala svoje državljane da se vrate u Francusku ili odu na jug Japana, dalje od nuklearne elektrane Fukušima, dok Irska podstiče svoje državljane - naročito porodice sa malom decom - da preispitaju ostanak na severoistoku Japana i u tokijskom regionu. Rusija je saopštila da krajem nedelje planira da počne evakuaciju porodica svojih diplomata. Sjedinjene Države su i dalje uzdržane i jedino su savetovale Amerikancima da u ovom trenutku izbegnu odlazak u Japan.